کابل مرکزي سیلو د تېر یوه کال لاسته راوړني او پرمختګونه
لنډه پېژندنه:
د کابل مرکزي سیلو د یوه ټولګټي او انتفاعي دولتي شرکت په توګه په ۱۳۳۳ کال د بنسټ ډبره کيښودل سوه او له ۱۳۳۵ ل کال راپدېخوا د غنمو د پروسس، زېرمه کولو، بېلابېل ډوله ډوډیو او ناشتو، روټ او کلچو پخولو او جوړولو کي په ځانګړې توګه د کابل ښار د اوسېدونکو او یو شمېر نظامي، دولتي، ملکي، روغتیایي مراکزو او تحصیلي ادارو او همدارنګه د کابل ښار په بازارونو کي د چوپړتیاوو په وړاندي کولو بوخته ده.
د کابل د مرکزي سیلو فعالیتونه په تېرو څو کلونو کي تر ډېره بریده ټکنې وو، خو د مالیې وزارت په ځانګړې توګه د دولتي شرکتونو خاصي پاملرني په پایله کي فعالیت تر پخوا ښه سوی او دولت ته د ملي عوایدو په ور زیاتولو کي یې ستر رول لوبولی دئ.
اجرائي لنډیز:
ϖ د بېلابېل ډوله اوړو د صنعت وده او پراختیا، د غوره کیفیت په پام کي نیولو سره د غلو، ډوډیو او کلچو تولید، د خوړو خوندیتوب او اغېزمنتوب.
ϖ د بزګرانو د عوایدو په زیاتېدو کي د ښه رول لوبول، د ډوډیو د اړتیاوو پوره کول او کیک او کلچي چمتو کول.
ϖ د هیواد د ملي اقتصاد په پیاوړتیا کي ونډه اخیستل او غوره منافعو ملاتړ.
ϖ د هیواد ګڼ شمېر کارګرو ته یې د کار په برخه کي رول هم خورا ستر او اغېزمن دئ.
لید لوری او ماموریت:
په هیواد کي د ډوډۍ د محصولاتو تر ټولو ستر مرکزاوله منل سوو سټنډرډونو سره د باور او ټولو ته د منلو وړ محصولاتو وړاندي کول او مصرفوونکو ته خوندي او صحي خدمتونه.
پېرېدونکي:
د مرکزي سیلو مخکني پېرېدونکي قراردادیان په عمومي ډول، د دفاع او کورنیو چارو وزارتونه او د ملي امنیت یا اوسنیو استخباراتو اداره، دولتي مؤسسې او ارګاونه، دولتي روغتونونه د محبوسینو ریاست او داسي نور.
اوس هم دولتي ارګانونه په داسي حال کي چي په اوسنیو حالاتو کي یوازي د کابل پوهنتون لیلیې، پولیتخنیک پوهنتون لیلیې او حربي ښوونځي قومانداني دي. د دې ترڅنګ د مرکزي سیلو ډوډۍ ګانې کولی سئ، د کابل په ښار کي د کمېشنکاریو له غرفو ترلاسه کړئ.
وړتیا:
کابل سیلو د ۵۰۰.۷۲ مټریک ټنو غنمو زېرمه کولو وړتیا لري او ۱۷۰ ټنه په یوه کال کي پروسس کوي. د ۵۰۰.۱۰ ټنه ډوډیو، کلچو او ناشتو وړتیا هم لري.
د شرکت د فعالیتونو برخه:
څنګه چي مخکي مو یادونه وکړه، د دوهمي واحدونو په شمول د کابل مرکزي سیلو شرکت په درېیو برخو کي فعالیت کوي: (زېرمه کول، د غنمو پروسس او خوندیتوب، بېلابېل ډوله ډوډۍ او د اوړو تولید).
مالي وضعیت:
د کابل مرکزي سیلو د دوهمې واحدونو په شمول په ۱۴۰۱ کال کي ۷۶.۵ میلیونه افغانۍ پلان کړې وې، چي د ګټې پلان یې ۴.۶ میلیونه افغانۍ وو، چي د ۱۴۰۱ کال لومړۍ ربعې له پای ته رسېدو سره یې ۸۶.۹ فیصده عواید او ۲۲۷ سلنه ګټه ترلاسه کړې ده.
د یادوني وړ ده، چي د کابل، هرات او بلخ سېلوګاني فعاله، د کندهار او بغلان سېلوګاني به هم ډېر ژر فعاله سي.